ai4bharat/Pralekha huggingface dataset:
संरक्षण मंत्रालय
पुण्यातल्या सशस्त्र दल वैद्यकीय महाविद्यालयाकडून वैद्यकीय स्नातकांच्या 57 व्या तुकडीचा समावेश करण्यासाठीचा कार्यक्रम संपन्न
पुणे, 29 एप्रिल 2023
पुण्यातल्या सशस्त्र दल वैद्यकीय महाविद्यालयाच्या, कॅप्टन देवाशिष शर्मा कीर्ती चक्र परेड ग्राउंड वर 29 एप्रिल 2023 ला झालेल्या एका दिमाखदार सोहळ्यात 57 व्या तुकडीतल्या 121 वैद्यकीय स्नातकांना सशस्त्र दल वैद्यकीय सेवेत रुजू करून घेण्यात आले. लेफ्टनंट जनरल दलजित सिंग, एव्हीएसएम, व्हीएसएम, पीएचएस,सशस्त्र दल वैद्यकीय सेवा महासंचालक, वरिष्ठ कर्नल कमांडट,सैन्यदल वैद्यकीय कॉर्प्स प्रमुख पाहुणे म्हणून या कार्यक्रमाला उपस्थित होते. त्यांनी, वैद्यकीय छात्र प्रभात तिवारी यांच्या नेतृत्वाखालील कमिशनिंग परेडची पाहणी केली.
एमयुएचएसच्या 2022 च्या हिवाळी सत्रात एमबीबीएसच्या अंतिम परीक्षेत महाविद्यालयाचे 140 विद्यार्थी उत्तीर्ण झाले. यामध्ये परदेशातल्या चार विद्यार्थ्यांचा समावेश असल्याची माहिती लेफ्टनंट जनरल नरेंद्र कोतवाल, एसएम, व्हीएसएम,एएफएमसीचे संचालक आणि कमांडट यांनी दिली. 98 पुरुष आणि 23 महिला छात्रांचा सशस्त्र दल सेवेत समावेश करण्यात आला. 96 जणांचा लष्करात,11 जणांचा नौदलात आणि 14 जणांचा हवाई दलात समावेश करण्यात आला.
सेवेत रुजू करण्याच्या समारंभानंतर शैक्षणिक पारितोषिक प्रदान कार्यक्रमही झाला. वैद्यकीय छात्र साग्निक तालुकदार, संस्थेच्या प्रतिष्ठेच्या ‘राष्ट्रपती सुवर्ण पदक’ आणि ‘कलिंगा चषक’ या दोन पारितोषिकांचा मानकरी ठरला. देशातल्या सर्वोत्कृष्ट वैद्यकीय महाविद्यालयांच्या यादीत एएफएमसीने सातत्याने आपले स्थान राखले असून सीईओवर्ल्ड मॅगेझीनच्या 2022 च्या सर्वेक्षणानुसार जगातल्या सर्वोत्कृष्ट वैद्यकीय शाळांमध्ये 37 वे स्थान प्राप्त केले आहे.नैसर्गिक आपत्ती,महामारी,जागतिक संकट आणि युद्धकाळात आपल्या सेवेद्वारे या संस्थेच्या स्नातकानी देशासाठी अभिमानास्पद कामगिरी केली आहे.PIB Pune | R.Aghor/N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
राष्ट्रपती कार्यालय
महावीर जयंतीच्या पूर्वसंध्येला राष्ट्रपतींकडून जनतेला शुभेच्छा
नवी दिल्ली, 16 एप्रिल 2019
राष्ट्रपती राम नाथ कोविंद यांनी महावीर जयंतीनिमित्त जनतेला शुभेच्छा दिल्या आहेत.
भगवान महावीरांच्या शांतता आणि अहिंसेच्या शिकवणीने आपला सांस्कृतिक वारसा समृद्ध झाला आहे. अनेक आव्हानांचा सामना करणाऱ्या या जगात भगवान महावीरांची अहिंसा, सत्य आणि करुणा यांची शिकवण अतिशय महत्वाची ठरते, असे राष्ट्रपतींनी म्हटले आहे.
M.Chopade/N.Chitale/D.Rane
(Visitor Counter : 149
पंतप्रधान कार्यालय
पंतप्रधान नरेंद्र मोदी आणि व्हिएतनामचे पंतप्रधान फाम मिन्ह चिन्ह यांच्यात दूरध्वनीवरुन चर्चा
नवी दिल्ली, 10 जुलै 2021
पंतप्रधान नरेंद्र मोदी यांनी आज व्हिएतनामचे पंतप्रधान फाम मिन्ह चिन्ह यांच्याशी दूरध्वनीवरुन चर्चा केली.
व्हिएतनामचे नवे पंतप्रधान म्हणून नियुक्ती झाल्याबद्दल मोदी यांनी फाम मिन्ह चिन्ह यांचे अभिनंदन केले. भारत-व्हिएतनाम यांच्यातील सर्वसमावेशक मुत्सद्दी भागीदारी पुढेही अशीच कायम राहून, त्यांच्या मार्गदर्शनाखाली ती अधिक मजबूत होईल, असा विश्वास पंतप्रधानांनी व्यक्त केला.
हिंद महासागर प्रदेशात, मुक्त, सर्वंकष, शांततामय आणि नियमांवर आधातीत व्यवस्था असावी या विचारावर दोन्ही देशांचा ठाम विश्वास असल्याबद्दल मोदी यांनी समाधान व्यक्त केले. त्यामुळेच, भारत-व्हिएतनाम यांच्यातील राजनैतिक भागीदारी, प्रादेशिक स्थैर्य, समृद्धी आणि विकासासाठी पोषक ठरेल, अशी आशा मोदी यांनी यावेळी व्यक्त केली. याच संदर्भात बोलतांना, भारत आणि व्हिएतनाम हे दोन्ही देश सध्या संयुक्त राष्ट्र सुरक्षा परिषदेचे सदस्य असल्याचेही पंतप्रधानांनी नमूद केले.
भारतात कोविड-19 महामारीच्या दुसऱ्या लाटेदरम्यान, व्हिएतनाम सरकार आणि तिथल्या जनतेने केलेल्या सहकार्याबद्दल पंतप्रधानांनी व्हिएतनामचे पंतप्रधान चिन्ह यांचे आभार मानले. या महामारीचा सामना करण्यासाठी सुरु असलेल्या प्रयत्नात यापुढेही परस्पर सहकार्य आणि सल्लामसलत सुरूच ठेवण्यावर दोन्ही नेत्यांनी सहमती व्यक्त केली.
यावेळी दोन्ही पंतप्रधानांनी, उभय देशांमधील द्विपक्षीय संबंधांचा आढाव घेतला आणि सहकार्याच्या विविध मुद्यांवर आपले विचार मांडले.
2022 हे वर्ष दोन्ही देशांमधील राजनैतिक संबंधांचे 50 वे वर्ष आहे, असे नमूद करत, हे विशेष सुवर्णमहोत्सवी वर्ष, आणि द्विपक्षीय संबंधांमधील मैलाचा दगड गाठल्याबद्दलचे यश विविध उपक्रमांच्या माध्यमातून साजरे करण्याचा मनोदय, दोन्ही नेत्यांनी व्यक्त केला.
श्री चिन्ह यांनी त्यांना सोयीस्कर असेल, त्यानुसार, भारताचा दौरा करावा, असे आमंत्रण पंतप्रधानांनी दिले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
गोव्याचे मुख्यमंत्री डॉ. प्रमोद सावंत दूरदर्शनच्या थेट फोन-इन कार्यक्रम 'हॅलो गोंयकार'मध्ये नागरिकांशी साधणार संवाद
पणजी, 1 जून 2023
गोव्यातील जनतेशी थेट संवाद साधण्याच्या प्रयत्नाचा भाग म्हणून मुख्यमंत्री डॉ. प्रमोद सावंत 'हॅलो गोंयकार' या विशेष थेट फोन-इन कार्यक्रमात सहभागी होणार आहेत.दूरदर्शन केंद्र पणजी यांनी गोवा सरकारच्या माहिती आणि प्रसिद्धी विभागाच्या संयुक्त विद्यमाने आयोजित केलेला हा अनोखा उपक्रम नागरिकांना त्यांच्या समस्या आणि तक्रारींचे त्वरित निवारण करण्यासाठी थेट मुख्यमंत्र्यांपर्यंत पोहोचवण्याचा मार्ग प्रदान करणार आहे.
'हॅलो गोंयकार' कार्यक्रमाचा पहिला भाग 2 जून 2023 रोजी होणार आहे आणि तो संध्याकाळी 7.00 ते 7.55 या कालावधीत प्रसारित केला जाईल. सरकार आणि गोव्याचे नागरिक यांच्यात मुक्त आणि पारदर्शक संवाद प्रस्थापित करणे तसेच ज्यांच्याकडे लक्ष देणे गरजेचे आहे असे महत्वपूर्ण मुद्दे मांडण्याची संधी नागरिकांना देणे हे या कार्यक्रमाचे मुख्य उद्दिष्ट आहे. मुख्यमंत्री प्रत्येक महिन्याच्या पहिल्या शुक्रवारी 'हॅलो गोंयकार' मध्ये सहभागी होतील.
या विशेष थेट फोन-इन कार्यक्रमादरम्यान दर्शक मुख्यमंत्री डॉ. प्रमोद सावंत यांच्याशी संपूर्णपणे या कार्यक्रमासाठी असलेल्या 2222424 आणि 2225204 या दूरध्वनी क्रमांकांवर फोन करून संपर्क साधू शकतील. या थेट संवादामुळे राज्यात सुधारणा करण्याच्या दृष्टीने नागरिकांना त्यांच्या समस्या मांडण्याची, स्पष्टीकरण मागण्याची आणि सूचना मांडण्याची संधी मिळणार आहे.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पर्यावरण, वन एवं जलवायु परिवर्तन मंत्रालय
शर्म अल शेख येथे कॉप-27 मध्ये भारताकडून “इन अवर लाईफटाईम” मोहिमेचा प्रारंभ
नवी दिल्ली, 14 नोव्हेंबर 2022
वर्ष 18 ते 23 वयोगटातील युवा वर्गाला शाश्वत जीवनशैलीचे संदेशप्रसारक बनण्यासाठी प्रेरित करण्यासाठी पर्यावरण, वन आणि हवामान बदल मंत्रालयांतर्गत नॅशनल म्युझियम ऑफ नॅचरल हिस्टरी आणि संयुक्त राष्ट्रांचा विकास कार्यक्रम  यांनी संयुक्त रित्या “इन अवर लाईफटाईम” मोहीम सुरू केली आहे. शर्म अल शेख येथे सुरू असलेल्या कॉप 27 परिषदेत भारतीय दालनात एका कार्यक्रमात ही मोहीम सुरू करण्यात आली.
कॉप 27 मध्ये भारतीय दालनातील या कार्यक्रमात पर्यावरण, वन आणि हवामान बदल मंत्री भूपेंद्र यादव यांनी मार्गदर्शन केले. आजचा युवा वर्ग या कार्यक्रमाच्या हितधारकांपैकी एक आहे, असे ते म्हणाले. आपल्या वसुंधरेबाबत आपुलकी असलेले लोक निर्माण करण्यासाठी आपल्या पिढ्यांमध्ये जबाबदारीने संसाधनांचा वापर आणि जीवनशैलीच्या निवडीवर प्रभाव निर्माण करण्यासाठी शाश्वत जीवनशैलीबाबत युवा पिढीमध्ये जागरुकता निर्माण करणे अतिशय महत्त्वाचे आहे, असे ते म्हणाले. पर्यावरण सजग जीवन जगण्यासाठी उत्सुक असलेल्या जगभरातील युवा वर्गाकडून त्या संदर्भात नव्या कल्पना आणि विचार संकलित करण्याचे जागतिक आवाहन करणारे हे अभियान आहे. आपल्या क्षमतेनुसार पर्यावरणापूरक जीवनशैलीसाठी योगदान देणाऱ्या हवामानविषयक शाश्वत आणि अंमलबजावणीयोग्य उपाययोजनांबाबत त्यांच्या कल्पना पाठवण्यासाठी हे अभियान युवा वर्गाला प्रेरित करणार आहे. या कल्पना आदर्श पद्धती बनतील आणि त्यांचा जागतिक पातळीवर वापर सुरू होईल.
या अभियानाच्या सविस्तर माहितीसाठी येथे क्लिक करा.
For full text of the Minister’s speech click hereR.Aghor/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
संरक्षण मंत्रालय
मिलन-22 बहुपक्षीय नौदल सराव संपन्न
मिलन या नौदलाच्या 11 व्या युद्धसरावाचा 4 मार्च 2022 रोजी समारोप झाला. या सरावात 26 जहाजे, एक पाणबुडी आणि 21 विमानांचा सहभाग होता. भागीदार नौदलांमध्ये सुसंगतता, आंतरकार्यक्षमता, परस्पर सामंजस्य आणि सागरी सहकार्य वृद्धिंगत करण्यासाठी नौदल परिचालनाच्या तिन्ही आयामांमध्ये जटिल आणि प्रगत सराव आयोजित करण्यात आले.
सहभागी नौदलांमध्ये आंतर- कार्यक्षमता वाढविण्यासाठी विविध सरावांच्या मालिकेने सागरी टप्प्याचा प्रारंभ झाला. समुद्रामधील पहिल्या दोन दिवसांच्या सरावांमध्ये सहभागी नौदलाच्या युद्धनौकांवर भारतीय लढाऊ विमानांच्या हल्ल्याचा सामना करणार्या अमेरिकेच्या P8A विमानांच्या अतिशय कठीण हवाई युद्धविरोधी कवायतींचा समावेश होता. याव्यतिरिक्त, कमी उंचीवरील हवाई लक्ष्यांवर शस्त्रास्त्रांद्वारे गोळीबार केला गेला, ज्यात जहाजावरील कर्मचाऱ्यांची अचूकता आणि उच्च दर्जाची आंतरकार्यक्षमता दिसून आली. हेलिकॉप्टर ऑपरेशन दरम्यान, क्रॉस डेक लँडिंग ऑपरेशन केले गेले. सहभागी देशांच्या जहाजांनी भारतीय नौदलाच्या टँकरसह समुद्रात इंधन भरण्याचा सराव केला, ज्यासाठी हातोटी आणि जहाज हाताळणी कौशल्ये आवश्यक आहेत.
पुढील काही दिवसांमध्ये सराव आणखी खडतर करण्यात आला. त्यामध्ये सध्या सुरू असलेले पुनर्भरण, विमानाच्या सहभागासह प्रगत पाणबुडीविरोधी सराव, पृष्ठभागावरील लक्ष्यांवर गोळीबार आणि जटिल परिचालन अनुकरण यांचा समावेश होता.
मिलन 22 चा समारोप समारंभ एका अनोख्या स्वरूपात आयोजित करण्यात आला होता, ज्यात सहभागी जहाजांचे कमांडिंग अधिकारी हेलिकॉप्टर आणि बोटींनी आयएनएस जलाश्ववर दाखल झाले होते. समारोप सोहळ्याला सहा विदेशी जहाजे आभासी माध्यमातून उपस्थित होती. ईस्टर्न फ्लीटचे फ्लॅग ऑफिसर कमांडिंग आरएडीएम संजय भल्ला यांच्या अध्यक्षतेखाली हा समारंभ झाला. या समारंभात समुद्रात केलेल्या सरावांबाबत माहिती देण्यात आली. सहभागी देशांच्या कमांडिंग ऑफिसर्सनी मिलन 22 च्या बंदर आणि सागरी टप्प्याच्या उत्कृष्ट आयोजनाबद्दल प्रशंसा केली.
संरक्षण मंत्रालय
प्रवासी डॉर्नियर विमान भाडेतत्वावर हस्तांतरण समारंभ
नवी दिल्ली, 14 सप्टेंबर 2021
मॉरिशसच्या राष्ट्रीय तटरक्षक दलाच्या मेरीटाईम एअर स्क्वाड्रन येथे 13 सप्टेंबर 2021 रोजी, प्रवासी डॉर्नियर विमान  भाडेतत्वावर हस्तांतरित करण्याचा औपचारिक समारंभ पार पडला. भारतीय नौदलाने मॉरिशस पोलीस दलाला, भाडेतत्वावर हे विमान दिले आहे. मॉरिशसचे रस्ते वाहतूक आणि परराष्ट्र मंत्री ॲलन गानू, भारताच्या उच्चायुक्त नंदिनी के सिंगला, पोलीस उच्चायुक्त आणि इतर मान्यवर या समारंभाला उपस्थित होते.
मॉरिशसमधील भारतच्या उच्चायुक्त नंदिनी के. सिंगला यांनी या वेळी बोलताना दोन्ही देशांमधील मैत्रीसंबंध आणि नौदलाच्या सहकार्यावर भर दिला. काळानुरूप हे बंध अधिकाधिक दृढ झाल्याचे त्या म्हणाल्या. भारतीय नौदलाने मॉरिशसच्या हवाई कार्यान्वयानात मदत व्हावी या हेतूने पोलीस दलाला MSN 4059 अलीकडेच भाडेतत्वावर दिले आहे, असे ही त्यांनी यावेळी सांगितले. पुढच्या वर्षी हिंदुस्तान एरोनॉटक लिमिटेड मॉरिशसला एक अत्याधुनिक प्रवासी डॉर्नीयर देणार असून यासाठीची कर्ज सुविधा मॉरिशस सरकार उपलब्ध करून देणार आहे. मॉरिशसचे रस्ते वाहतूक मंत्री ॲलन गानू यांनीही यावेळी आपले विचार मांडले. भारतीय नौदलाने केलेल्या या मदतीबद्दल तसेच भारताकडून सातत्याने मिळत असलेल्या पाठींब्याबद्दल त्यांनी आभार व्यक्त केले.
त्यानंतर भारताच्या उच्चायुक्त नंदिनी सिंगला यांनी गानू यांच्याकडे औपचारिकदृष्ट्या या कराराची कागदपत्रे सुपूर्द केली.
M.Iyengar/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 242
भूविज्ञान मंत्रालय
पूर्व मध्य अरबी समुद्रात निसर्ग हे तीव्र चक्रीवादळ : उत्तर महाराष्ट्र आणि दक्षिण गुजरात किनारपट्टीवर चक्रीवादळाचा धोक्याचा इशारा – रेड मेसेज
आज दुपारपर्यंत अलिबाग जवळून जाण्याची दाट शक्यता
चक्रीवादळात ताशी 100-110 किलोमीटर वेगाने वारे वाहण्याची शक्यता
उत्तर पूर्व अरबी समुद्र आणि दक्षिण गुजरात किनाऱ्यावर समुद्र खवळलेला राहील, 1 ते 2 मीटर उंचीच्या लाटा उसळतील
मुंबई, ठाण्यात सखल भागात पाणी साठण्याची शक्यता
नवी दिल्ली, 3 जून 2020
पूर्व मध्य अरबी समुद्रातले निसर्ग हे तीव्र चक्रीवादळ गेल्या सहा तासात उत्तर पूर्वेकडे ताशी 13 किलोमीटर वेगाने सरकले आहे.
आज दुपारपर्यंत रायगड जिल्ह्यातल्या अलिबाग जवळून ताशी 100-110 किलोमीटर वेगाच्या वाऱ्यासह तीव्र चक्रीवादळाची शक्यता असून वाऱ्याचा वेग ताशी 120किलोमीटर पर्यंत जाण्याची शक्यता आहे.
मुंबई आणि गोवा इथल्या डॉप्लर वेदर रडार वर याचा सातत्याने वेध घेतला जात आहे.
नुकसान होण्याची शक्यता
- कच्ची घरे आणि झोपड्याचे मोठे नुकसान होण्याची शक्यता, घरावरचे पत्रे उडून जाण्याची शक्यता
- वीज आणि दूरध्वनी तसेच संपर्क साधनांच्या तारांचे नुकसान होण्याची शक्यता
- रस्त्यांचे नुकसान होण्याची शक्यता, मार्ग पाण्याखाली जाण्याची शक्यता
- मोठ-मोठी झाडे, उन्मळून पडण्याची, फांद्या कोसळण्याची शक्यता
- केळी, पपया झाडांचे नुकसान,
- किनारी पिकांचे मोठे नुकसान
- मिठागाराचे नुकसान
वादळ धडकल्यानंतर :
हे तीव्र चक्रीवादळ धडकल्यानंतर सहा तास त्याची तीव्रता कायम राहण्याची शक्यता आहे.
चक्रीवादळाच्या प्रभावा मुळे पुणे, अहमदनगर जिल्ह्यात ताशी 60-70 किलोमीटर वेगाने वारे वाहण्याची शक्यता असून हा वेग 80 किलोमीटरपर्यंत जाऊ शकतो. बीड, नाशिक आणि औरंगाबाद जिल्ह्यात ताशी 55-65 किलोमीटर वेगाने वारे वाहण्याची शक्यता आहे.
या जिल्ह्यात आज अनेक ठिकाणी हलका ते मध्यम तर तुरळक ठिकाणी मुसळधार ते अति मुसळधार पावसाची शक्यता आहे.
महाराष्ट्राच्या पुणे, अहमदनगर, नाशिक औरंगाबाद आणि बीड जिल्ह्यात नुकसान होण्याची शक्यता आणि त्यासंदर्भात घ्यायची काळजी
- वीज आणि संपर्क साधनाच्या तारांचे किरकोळ नुकसान
- कच्ची घरे आणि रस्त्यांचे काही नुकसान
- झाडाच्या फांद्या आणि छोटी झाडे कोसळण्याची शक्यता
- केळी आणि पपयाच्या झाडांचे नुकसान
- संबधित भागातल्या लोकांनी घरातच राहावे.

Link of animations of cyclone Nisarga
Link of animations of cyclone Nisarga
Link of Video of DWR Goa SCS NISARGAR.Tidke/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
शिक्षण मंत्रालय
विविध परीक्षांसाठी ऑनलाईन अर्ज भरण्याच्या तारखा राष्ट्रीय चाचणी संस्थेने  पुढे ढकलल्या/बदलल्या
नवी दिल्ली, 30 एप्रिल 2020
कोविड-19 च्या उद्रेकामुळे विविध परीक्षांची तयारी करणारे विद्यार्थी आणि त्यांच्या पालकांना होणारा त्रास लक्षात घेता, केंद्रीय मनुष्यबळ विकास मंत्री रमेश पोखरीयाल ‘निशंक’ यांनी राष्ट्रीय चाचणी संस्थेला विविध परीक्षांसाठीचे ऑनलाईन अर्ज भरण्याच्या तारखा बदलण्याचा किंवा पुढे ढकलण्याचा सल्ला दिला आहे त्यानुसार, राष्ट्रीय तपास यंत्रणेने या परीक्षांच्या तारखा पुढे ढकलल्या असून नवे वेळापत्रक जारी केले आहे.
सुधारित वेळापत्रक पुढीलप्रमाणे :-
|
|
अनुक्रमांक
|
|
परीक्षा
|
|
सध्याच्या तारखा
|
|
सुधारित तारखा|
|
From
|
|
To
|
|
From
|
|
To
|
|
01
|
|
नॅशनल कौन्सिल फॉर हॉटेल मॅनेजमेंट  JEE-2020
|
|
01.01.2020
|
|
30.04.2020
|
|
01.03.2020
|
|
15.05.2020
|
|
02
|
|
इंदिरा गांधी मुक्त विद्यापीठ IGNOU) पीएचडी आणि OPENMAT साठीची प्रवेश परीक्षा
|
|
28.02.2020
|
|
30.04.2020
|
|
01.03.2020
|
|
15.05.2020
|
|
03
|
|
इंडियन कौन्सिल ऑफ एग्रीकल्चर रिसर्च
-2020
|
|
01.03.2020
|
|
30.04.2020
|
|
01.03.2020
|
|
15.05.2020
|
|
04
|
|
जवाहरलाल नेहरू विद्यापीठ प्रवेश परीक्षा -2020
|
|
02.03.2020
|
|
30.04.2020
|
|
02.03.2020
|
|
15.05.2020
|
|
05
|
|
इंडीया आयुष पदव्युत्तर प्रवेश परीक्षा -2020
|
|
01.05.2020
|
|
31.05.2020
|
|
06.05.2020
|
|
05.06.2020
ऑनलाइन फॉर्म संध्याकाळी चार वाजेपर्यंत भरता येतील आणि शुल्क रात्री 11.50 पर्यंत स्वीकारले जाईल.
हे शुल्क क्रेडीट कार्ड/डेबिट कार्ड/नेट बँकिंग/UPI आणि पेटीएम ने भरता येईल.
या परीक्षांचे बदललेले वेळापत्रक संबंधित अभ्यासक्रमांच्या वेबसाईटवर देखील उपलब्ध केले जाणार असून तिथूनच विद्यार्थ्यांना प्रवेशपत्र देखील डाऊनलोड करता येईल.
विद्यार्थी आणि पालकांनी परीक्षांची काळजी करु नये, असे आववाहन NTA ने केले असून सध्याचा वेळ परीक्षांची तयारी करण्यात घालवावा, असा सल्ला विद्यार्थ्यांना दिला आहे. परीक्षांच्या वेळापत्रकात होणाऱ्या बदलाविषयी NTA वेळोवेळी विद्यार्थ्यांना सूचित करत राहील. परीक्षार्थी आणि त्यांच्या पालकांनी www.nta.ac.in या वेबसाईट वेळोवेळी बघत राहाव्यात असे आवाहन देखील NTA ने केले आहे .
अधिक माहितीसाठी उमेदवार 8287471852, 8178359845, 9650173668, 9599676953, 8882356803 या क्रमांकावर देखील संपर्क साधू शकतात.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
वार्षिक स्टार्ट अप इंडिया व्हेंचर कॅपिटल परिषद 2018 उद्या गोव्यात
(नवी दिल्ली, 6 डिसेंबर 2018
वाणिज्य आणि उद्योग मंत्रालयाअंतर्गत येणाऱ्या औद्योगिक धोरण आणि प्रोत्साहन खात्याने गोव्यात उद्या वार्षिक स्टार्ट अप इंडिया व्हेंचर कॅपिटल परिषद 2018 आयोजित केली आहे. ‘भारतातल्या कल्पकतेसाठी जागतिक भांडवलाला चालना’ ही यावर्षीची संकल्पना आहे. भारतीय स्टार्ट अप्सना निधीसाठी जगभरातून उपलब्ध असलेल्या संधींचे दर्शन या परिषदेच्या माध्यमातून घडणार आहे. देशात अधिकाधिक जागतिक भांडवल आकर्षित करणे हे या परिषदेचे उद्दिष्ट आहे. देशातल्या स्टार्ट अपशी संबंधित बाबींना अधिक चालना मिळावी या दृष्टीने सरकार आणि अनुभवी व्हेंचर कॅपिटल फंड व्यवस्थापक यांच्यात चर्चा होण्यासाठी ही परिषद उपयुक्त ठरणार आहे.
150 पेक्षा जास्त प्रतिनिधी या परिषदेत सहभागी होतील अशी अपेक्षा असून सरकारी अधिकारी, देशांतर्गत आणि आंतरराष्ट्रीय स्टार्टअप, जागतिक निधी व्यवस्थापक आणि भारतातल्या उद्योग जगत प्रतिनिधींचा यात समावेश राहील. अमेरिका, चीन, जपान, हाँगकाँग, सिंगापूर या देशातले निधी व्यवस्थापक या परिषदेला हजर राहणार आहेत.
भारतात 14,000 मान्यताप्राप्त स्टार्ट अप्स असून भारत हा मोठा स्टार्ट अप पाया असणारा जगातला तिसरा देश आहे. या स्टार्ट अपमधून या वर्षात 89,000 पेक्षा जास्त रोजगार निर्माण झाले असून मान्यताप्राप्त स्टार्ट अप मधून एकूण 1,41,775 रोजगारांची निर्मिती झाली आहे.
N.Sapre/N.Chitale/P.Kor
कोळसा मंत्रालय
व्यावसायिक लिलावाच्या सातव्या फेरीच्या दुसऱ्या दिवशी तीन कोळसा खाणींचा लिलाव एकूण भूगर्भीय साठा 1,499.40 दशलक्ष टन
नवी दिल्ली, 2 ऑगस्ट 2023
कोळसा मंत्रालयाने व्यावसायिक खाणकामासाठी 29 मार्च 2023 रोजी 7 व्या फेरी अंतर्गत आणि 6 व्या फेरीच्या दुसऱ्या प्रयत्नांतर्गत कोळसा खाणींचा लिलाव सुरू केला होता. बोलींचे मूल्यांकन केल्यानंतर, 01.08.2023 पासून सहा खाणींसाठी फॉरवर्ड ई-लिलाव सुरू करण्यात आला.
दुसऱ्या दिवशी, तीन कोळसा खाणी लिलावासाठी उपलब्ध करण्यात आल्या, त्यापैकी एक सीएमएसपी कोळसा खाण आणि दोन एमएमडीआर कोळसा खाणी होत्या. कोळसा खाणींचे तपशील खालीलप्रमाणे आहेत: -
- एक खाणीचे संपूर्ण उत्खनन झाले आहे तर इतर दोन अंशतः उत्खनन केलेल्या खाणी आहेत.
- तीन कोळसा खाणींमध्ये एकूण भूगर्भीय साठा 1,499.40 दशलक्ष टन  इतका आहे.
- या कोळसा खाणींसाठी एकत्रित सर्वोत्तम उत्पादन क्षमता पीआरसी 4.00 MTPA आहे.
दुसऱ्या दिवसाचे निकाल खालीलप्रमाणे आहेत.
|
|
S. No.
|
|
Name of the Mine
|
|
State
|
|
PRC 
|
|
Geological Reserves 
|
|
Closing Bid Submitted by
|
|
Reserve Price 
|
|
Final Offer 
|
|
1
|
|
Meenakshi West
|
|
Odisha
|
|
NA
|
|
950.00
|
|
Hindalco Industries Limited
|
|
4.00
|
|
33.75
|
|
2
|
|
North Dhadu 
|
|
Jharkhand
|
|
4.00
|
|
439.00
|
|
NTPC Mining Limited
|
|
4.00
|
|
6.00
|
|
3
|
|
Pathora East
|
|
Madhya Pradesh
|
|
NA
|
|
110.40
|
|
Shri Bajrang Power and Ispat Limited
|
|
4.00
|
|
43.75
कार्यान्वित केल्यावर, या कोळसा खाणींच्या सर्वोच्च उत्पादन क्षमतेनुसार  कोळसा खाणींमधून ~ 450 कोटी रुपयांचा वार्षिक महसूल मिळेल. या खाणींमुळे ~600 कोटी रुपयांची भांडवली गुंतवणूक आकर्षित होईल आणि ~5,408 लोकांना रोजगार मिळेल.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
गृह आणि शहरी व्यवहार मंत्रालय
अर्बन क्लायमेट फिल्म फेस्टिव्हलचे 24-26 मार्च 2023 या दरम्यान दिल्लीत आयोजन
नवी दिल्ली, 23 मार्च 2023
अर्बन 20 कार्यक्रम अंतर्गत नॅशनल इन्स्टिट्यूट ऑफ अर्बन अफेयर्स, CITIIS कार्यक्रमाच्या माध्यमातून पहिल्या अर्बन क्लायमेट फिल्म फेस्टिव्हलचे आयोजन करत आहे. गृहनिर्माण आणि शहरी व्यवहार मंत्रालय, फ्रेंच डेव्हलपमेंट एजन्सी  आणि युरोपियन महासंघ यांच्या सहकार्याने हा महोत्सव आयोजित करण्यात आला आहे. शहरांमधील जीवनावर पडणाऱ्या हवामान बदलाच्या प्रभावाविषयी व्यापक जागरूकता निर्माण करण्यासाठी आणि शाश्वत शहरी विकासावरील संवादात जनतेला सहभागी करून घेण्यासाठी 9 देशांमधील निवडक 11 चित्रपट या महोत्सवात प्रदर्शित केले जातील.
महोत्सवाची उद्दिष्टे पुढीलप्रमाणे आहेत-
- शहरी वस्त्यांवर हवामान बदलाच्या पर्यावरणीय, सामाजिक आणि आर्थिक परिणामांबाबत प्रेक्षकांचे प्रबोधन करण्यासाठी चित्रपटाच्या शक्तिशाली माध्यमाचा उपयोग करणे
- हवामानाला अनुकूल शहरे निर्माण करण्याबद्दल संवाद सुरू करणे आणि लोकांकडून सूचना मागवणे
जगभरातील शहरांमधील जीवनावर बदलत्या वातावरणाचा कसा परिणाम होत आहे हे प्रतिबिंबित करणारे चित्रपट सादर करण्यासाठी जगभरातील चित्रपट निर्मात्यांना आमंत्रित करण्यात आले होते. 20 हून अधिक देशांमधून 150 प्रवेशिका प्राप्त झाल्या. नियुक्त ज्युरीद्वारे प्रवेशिकांचे मूल्यांकन करण्यात आले, त्यांनी 12 देशांमधील 27 चित्रपट या महोत्सवासाठी निवडले.
निवडण्यात आलेले चित्रपट येत्या काही महिन्यांत नवी दिल्लीसह मुंबई, बंगळुरु , कोलकाता आणि अहमदाबाद येथील महोत्सवात दाखवले जातील.
यापैकी नवी दिल्ली येथील अर्बन क्लायमेट फिल्म फेस्टिव्हलचे उद्घाटन शुक्रवार, 24 मार्च 2023 रोजी एम.एल. भरतिया ऑडिटोरियम, अलायन्स फ्रॅन्सेस, लोधी इस्टेट, नवी दिल्ली इथे केले जाणार आहे.
उद्घाटन सत्राच्या अध्यक्षपदी जी 20 शेर्पा अमिताभ कांत असतील. या महोत्सवाचे वेळापत्रक येथे पाहता येईल : tinyurl.com/2jc873d2.
अर्बन क्लायमेट चित्रपट महोत्सवामध्ये सर्वांना विनामूल्य प्रवेश आहे.
नॅशनल इन्स्टिट्यूट ऑफ अर्बन अफेयर्स विषयी : नॅशनल इन्स्टिट्यूट ऑफ अर्बन अफेयर्स ही गृहनिर्माण आणि शहरी व्यवहार मंत्रालयाच्या अंतर्गत असलेली केंद्रीय स्वायत्त संस्था आहे.
CITIIS कार्यक्रमाबद्दल: CITIIS  हा गृहनिर्माण आणि शहरी व्यवहार मंत्रालय, फ्रेंच डेव्हलपमेंट एजन्सी, युरोपियन महासंघ आणि नॅशनल इन्स्टिट्यूट ऑफ अर्बन अफेयर्स यांचा संयुक्त कार्यक्रम आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
आरोग्य आणि कुटुंब कल्याण मंत्रालय
आरोग्य आणि औषध क्षेत्रात सहकार्य करण्याबद्दल, भारत आणि डेन्मार्क यांच्यातील सामंजस्य कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि डेन्मार्क यांच्यातल्या आरोग्य आणि औषध क्षेत्रातील परस्पर सहकार्याविषयी झालेल्या सामंजस्य कराराला, मंजुरी देण्यात आली. दोन्ही देशांच्या आरोग्य आणि कुटुंब कल्याण मंत्रालयांदरम्यान हा करार झाला आहे.
कराराचे लाभ :
या द्विपक्षीय करारामुळे भारताचे आरोग्य आणि कुटुंब कल्याण मंत्रालय तसेच डेन्मार्कचे आरोग्य मंत्रालय आरोग्य क्षेत्रात संयुक्त उपक्रम राबवू शकतील तसेच तंत्रज्ञान विकसित करु शकतील. यामुळे, दोन्ही देशातील द्वीपक्षीय संबंध अधिक दृढ होतील.
या द्विपक्षीय सामंजस्य करारामुळे, आरोग्य आणि कुटुंब कल्याण मंत्रालयातील सहकार्यात वाढ होईल आणि विशेष उपक्रम तसेच संशोधनाला प्रेरणा मिळेल. यामुळे दोन्ही देशातील नागरिकांचे आरोग्य सुधारण्यास मदत होईल.
कृषी मंत्रालय
पंतप्रधान 31 मे 2022 रोजी शिमला येथे सरकारी योजनांच्या लाभार्थ्यांशी साधणार संवाद
पंतप्रधान किसान सन्मान निधीचा 21,000 कोटी रुपयांचा 11वा हप्ताही जारी करणार
केंद्रीय कृषिमंत्री तोमर पुसा  येथील शेतकऱ्यांसोबत या देशव्यापी कार्यक्रमात सहभागी होतील
वर्षभर चालणाऱ्या स्वातंत्र्याच्या अमृत महोत्सवांतर्गत, विविध केंद्रीय मंत्रालयांचा एक भव्य संयुक्त कार्यक्रम 31 मे रोजी आयोजित केला जाणार आहे ज्यामध्ये पंतप्रधान नरेंद्र मोदी प्रमुख पाहुणे असतील. शिमला  येथे "गरीब कल्याण संमेलन" या राष्ट्रीय स्तरावरील कार्यक्रमात, 9 केंद्रीय मंत्रालये/विभागांद्वारे चालवल्या जाणार्या 16 योजना/कार्यक्रमांच्या लाभार्थ्यांशी मोदी व्हिडिओ कॉन्फरन्सिंगद्वारे संवाद साधतील.यावेळी ते 10 कोटींहून अधिक शेतकऱ्यांना पंतप्रधान किसान सन्मान निधीचा 11 वा हप्ता म्हणून 20,000 कोटी रुपये रक्कम जारी करतील. विविध राज्यांच्या राजधानी, जिल्हा मुख्यालये आणि कृषी विज्ञान केंद्रे  येथेही कार्यक्रम आयोजित केले जातील. या कार्यक्रमांचा एक भाग म्हणून, केंद्रीय कृषी आणि शेतकरी कल्याण मंत्री नरेंद्र सिंह तोमर पुसा  येथे शेतकऱ्यांबरोबर सहभागी होतील.
हा देशातील आतापर्यंतचा सर्वात मोठा कार्यक्रम असेल, ज्या अंतर्गत सर्व जिल्ह्यांमध्ये देशव्यापी चर्चा होईल , ज्यात पंतप्रधान मोदी लाभार्थ्यांशी त्यांच्या जीवनावर केंद्रीय योजनांच्या परिणामांबद्दल संवाद साधतील. प्रधानमंत्री किसान सन्मान निधी, प्रधानमंत्री उज्ज्वला योजना, पोषण अभियान, प्रधानमंत्री मातृ वंदना योजना, स्वच्छ भारत मिशन , जल जीवन मिशन आणि अमृत, प्रधानमंत्री स्वनिधी योजना, एक राष्ट्र-एक शिधापत्रिका , प्रधानमंत्री कल्याण अन्न योजना, आयुष्मान भारत ,पंतप्रधान जन आरोग्य योजना, आयुष्मान भारत आरोग्य आणि कल्याण केंद्रे आणि प्रधानमंत्री मुद्रा योजनाच्या लाभार्थ्यांशी ते संवाद साधणार आहेत.
दोन टप्प्यातील कार्यक्रमांतर्गत, राज्य/जिल्हा/केव्हीके स्तरावरील कार्यक्रम सकाळी 9.45 वाजता सुरू होईल. सकाळी 11.00 वाजता, तो राष्ट्रीय स्तरावरील कार्यक्रमाशी जोडला जाईल. दूरदर्शनच्या राष्ट्रीय आणि प्रादेशिक वाहिन्यांवर राष्ट्रीय कार्यक्रमाचे थेट प्रक्षेपण केले जाईल. MyGov द्वारे राष्ट्रीय कार्यक्रम वेबकास्ट होणार आहे , याासाठी लोकांना स्वतःची नोंदणी करता येईल. यूट्यूब, फेसबुक, ट्विटर, इंस्टाग्राम इत्यादी सोशल मीडिया चॅनेल द्वारे देखील हा कार्यक्रम पाहता येईल.